Kinnitatud Kiltsi Põhikooli direktori 8.01.2018 käskkirjaga nr.3

KILTSI PÕHIKOOLI MÕJUTUSMEETMED

Kiltsi Põhikooli direktoril või tema poolt volitatud isikul on õigus määrata õpilasele vajadusel tugi- ja mõjutusmeetmeid. Määratud mõjutusmeetmetest teavitavad klassijuhatajad lapsevanemat telefoni või kirja (k.a. elektrooniline) teel või e-kooli kaudu hiljemalt järgmiseks õppepäevaks, põhjendades meetme rakendamise vajalikkust. Õpilasel on kohustus määratud meede vastu võtta.

Tunnustamine

1. Suuline kiitus õpetaja poolt.

2. Õpetaja poolt kiituse avaldamine koos kandmisega õpilaspäevikusse või e-kooli.

3. Kiituse avaldamine direktori käskkirjaga.

4. Kooli tänukiri veerandi lõpus õpilastele, kes õppisid hinnetele „4“ ja „5“ ja kelle käitumine ning hoolsus olid vähemalt „hea“.

5. Kooli tänukiri koos A.J. von Krusensterni MTÜ rahalise preemiaga veerandi lõpus õpilastele, kes õppisid hinnetele „4“ ja „5“ ja kelle käitumine oli „eeskujulik“.

6. Kooli tänukiri veerandi lõpus õpilastele, kes õppisid hinnetele „5“ ja kelle käitumine ning hoolsus olid vähemalt „hea“.

7. Kooli tänukiri koos A.J. von Krusensterni MTÜ rahalise preemiaga veerandi lõpus õpilastele, kes õppisid hinnetele „5“ ja kelle käitumine oli „eeskujulik“.

8. Õpilaste kandmine kooli autahvlile.

9. Õpilaste tulemuste teavitamine kooli kodulehel.

10. Õpilase tunnustamine tiitliga „Trimestri tegu“ positiivse omaalgatusliku teo eest.

11. Kooli tänukiri kooli eduka esindamise eest aineolümpiaadidel, viktoriinidel, võistlustel.

12. „Roheline kaart“ õpilastele, kes on esindanud koolivälisel ajal kooli aineolümpiaadidel, viktoriinidel, võistlustel. Roheline kaart annab õpilasele õiguse temale vajalikul päeval koolist põhjendatult puududa.

13. Nimeline meene õpilasele, kes on saavutanud maakondlikul aineolümpiaadil või võistlusel 1.-3.koha või vabariiklikul aineolümpiaadil või võistlusel 1.-10.koha.

14. Tiitli „Parim sporditüdruk“ ja „Parim spordipoiss“ välja andmine koos karikaga

vanemas kooliastmes kahes vanusegrupis. Punktiarvestust peab kehalise kasvatuse õpetaja.

15. Kooli tänukiri ühiskondliku aktiivsuse eest koolielu korraldamisel.

16. Kooli tänukiri püüdliku suhtumise eest õppetöösse.

17. Ainealane kiituskiri põhjalike teadmiste eest üksikutes õppeainetes.

18. Kooli tänukiri klassi lõpetamisel õpilastele, kes õppisid hinnetele „4“ ja „5“ ja kelle käitumine ning hoolsus olid vähemalt „hea“.

19. Kiituskiri klassi lõpetamisel õpilastele, kes õppisid hinnetele „5“ ja kelle käitumine ning hoolsus olid vähemalt „hea“. Kiituskirja saamisel võib tunnistusel olla oskusainetes „4“.

20. Õpilase nime kandmine kooli „Koolikeskkonna looja ja hoidja auraamatusse“.

21. Vähemalt rahuldava õppeedukusega poolaastas ja ilma põhjuseta puudumisteta õpilastele kaks korda aastas tasuta „edukate ekskursioon“. Õpilane, kes on puudunud 20% või enam ainetundidest ja pole sooritanud puudutud materjali osas hindelist järeltööd, jääb kooli õpitulemuste puudujääke likvideerima.

22. Aasta lõpus tunnustatakse õpilast (õpilasi), kes pole õppeaasta jooksul puudunud ühtegi õppetundi. Rohelise kaardi kasutamist ja kooli esindamist ei arvestata puudumisena.

23. Hea ja väga hea õppeedukusega õpilastel võimalus võtta vabaks viimane koolinädal.

Mõjutusmeetmed

1. Suuline märkus õpetaja poolt.
2. Kirjalik märkus kooli korrapidamise päevikus.
3. Õpetaja kirjalik märkus õpilaspäevikusse või e-kooli.
4. Vestlus koos kirjaliku fikseerimisega e-koolis
   * aineõpetajaga,
   * klassijuhatajaga,
   * direktoriga,
   * kooli juhtkonnaga.
5. Konfliktolukorras osalenud poolte lepitamine eesmärgiga saavutada kokkulepe edasiseks tegevuseks.
6. Esemete, mida õpilane kasutab viisil, mis ei ole kooskõlas kooli kodukorraga, kooli hoiule võtmine.
7. Kirjalik hoiatus hilinemiste (üle 5 korra) või väiksemate korrarikkumiste korral.

Põhjuseta hilinemise korral üle 10 minuti on õpetajal õigus õpilast tundi mitte lubada. Sellisel juhul on õpilane kohustatud ilmuma klassijuhataja või direktori juurde ja tema ainealase iseseisva töö ülesandeid hinnatakse aineõpetaja poolt.

1. Pärast õppetunde koolis viibimise ja määratud tegevuse teostamise kohustus kuni 1,5 tunni ulatuses ühe õppepäeva jooksul.
2. Ajutine keeld võtta osa õppekavavälisest tegevusest.
3. Allumatuse korral õpilase õppetunnist eemaldamine koos kohustusega viibida klassijuhataja või direktori juures ja saavutada tunni lõpuks nõutavad õpitulemused.
4. Kirjalik noomitus aineõpetaja, klassijuhataja või õppenõukogu ettepanekul:
   * ebaõpilasliku käitumise,
   * kooli kodukorra rikkumise,
   * koolikohustuse mittetäitmise korral. Põhjuseta puudumine rohkem kui 1 päev või 6 üksikut tundi kuus. Kui õpilane on saanud põhjuseta puudumiste eest käskkirja kahel korral, hinnatakse tema veerandi käitumishinne mitterahuldavaks. Kui õpilane on saanud kolm või enam käskkirja põhjuseta puudumiste eest, kutsutakse ta koos vanematega kooli juhtkonna koosolekule ja teavitatakse valla sotsiaaltöötajat.
5. Õpilase käitumise arutamine koos lapsevanemaga.
6. Õpilase käitumise arutamine kooli juhtkonnas koos lapsevanemaga.
7. Õpilase käitumise arutamine õppenõukogus koos lapsevanemaga.
8. Kooli jaoks kasuliku töö (ÜKT) määramine, mida kohaldatakse kooskõlas vanemaga.
9. Õpilasele tugiisiku määramine õpilaste, õpetajate või kogukonna liikmete hulgast.
10. Korduva allumatuse korral õppenõukogu otsusel õpilase koolist kõrvaldamine kuni 10 õppepäevaks. Sellisel juhul on õpilane kohustatud omandama läbitud õppematerjali iseseisvalt ja tema teadmisi hinnatakse igas õppeaines. Vanemat teavitatakse otsusest kirjalikult.
11. Vanematega Väike-Maarja valla laste hoolekande komisjoni kutsumine.
12. Kui kooli poolt kohaldatud mõjutusmeetmed pole andnud soovitud tulemusi, antakse õpilase personaalküsimus edasiarutamiseks valla sotsiaaltöötajale või noorsoopolitseile.